বগুড়া শহরে সবচেয়ে নোংরা স্থানগুলোর একটি-রেলওয়ে স্টেশন। সেই রেলওয়ে স্টেশন এলাকাকে মাত্র দেড় ঘন্টায় পরিস্কার করে রীতিমত ঝকঝকে-তকতকে করলো স্বেচ্ছাসেবী সংগঠন ‘বিডি ক্লিন-বগুড়া’র সদস্যরা। সংগঠনের ৬২জন স্বেচ্ছাসেবী শুক্রবার সকাল সাড়ে ৯টায় পরিচ্ছন্নতা অভিযানে নেমে পড়েন। হাতে গ্লাভস্ আর মাথায় টুপি পড়ে কেউ ঝাড়– হাতে আবার কেউ বেলচা দিয়ে ময়লা তুলতে শুরু করেন। অনেকে আবার পলিথিনের ব্যাগ নিয়ে ময়লা আবর্জনা কুড়াতে শুরু করেন। সংগ্রহ করা ময়লা-আবর্জনাগুলো তারা পৌরসভার আবর্জনাবাহী গাড়িতে জমা করেন।